Diari Oficial de la Generalitat Valenciana


Sumari del DOGV 6190, del 22-01-2010 (2010/305)

ORDRE de 10 de desembre de 2009, de la Conselleria d'Educació, per la qual es disposa el funcionament de l'Institut d'Educació Secundària número 2 de Riba-roja de Túria.
-------------------------------------------------------------------------------------------------------------------------------------------------------------------------

### Dades del document

Número de DOGV
:   6190

Data del DOGV
:   22-01-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/305


Data del document
:   10-12-2009

Organisme emissor
:   Conselleria d'Educació

Tipus de document
:   Ordre

Anàlisi jurídica

 Descriptors 

:   * centre d'ensenyament

ORDRE de 10 de desembre de 2009, de la Conselleria d'Educació, per la qual es disposa el funcionament de l'Institut d'Educació Secundària número 2 de Riba-roja de Túria. [2010/305]  
El Decret 203/2009, de 6 de novembre, del Consell, pel qual es va crear un institut d'Educació Secundària a Riba-roja de Túria, per transformació de la Secció d'Educació Secundària existent, va autoritzar la Conselleria d'Educació per a dictar les disposicions necessàries per al seu compliment i desplegament (DOCV núm. 6141 de 10.11.2009).  
És procedent ordenar l'inici de les activitats del centre de nova creació, determinar les ensenyances que s'impartixen i adoptar les mesures necessàries perquè puga dur a terme la seua activitat acadèmica.  
Fent ús de les competències que m'atorga l'article 28 de la Llei 5/1983, de 30 de desembre, del Consell, vista la proposta del director general d'Ordenació i Centres de data 10 de desembre de 2009 i de conformitat amb esta,  
ORDENE  
Primer  
1. L'inici de les activitats acadèmiques a l'Institut d'Educació Secundària número 2, de Riba-roja de Túria, codi 88982624.  
2. El centre impartirà les ensenyances d'Educació Secundària Obligatòria i de Batxillerat, de les modalitats d'Humanitats i Ciències Socials, i de Ciències i Tecnologia.  
3. A l'efecte de realització de la Prova d'Accés a la Universitat aquest centre s'adscriu a la Universitat Politècnica de València.  
4. El centre impartirà els programes d'educació bilingüe: Programa d'Ensenyament en Valencià (PEV) i Programa d'Incorporació Progressiva (PIP).  
Segon  
La Direcció Territorial d'Educació de València nomenarà l'equip directiu del centre, de conformitat amb el que s'establix en el capítol IV del títol V de la Llei Orgànica 2/2006, de 3 de maig, d'Educació i el Reglament Orgànic i Funcional dels Instituts d'Educació Secundària, aprovat pel Decret 234/1997, de 2 de setembre, del Govern Valencià (DOGV de 8.09.1997).  
Tercer  
La Direcció General d'Ordenació i Centres Docents determinarà i gestionarà els fons necessaris per a la posada en funcionament i manteniment del centre, i el dotarà de l'equipament i material didàctic necessaris. A este efecte, la Direcció Territorial d'Educació efectuarà l'oportuna i raonada proposta.  
DISPOSICIONS ADDICIONALS   
Primera   
El que establix esta disposició s'inscriurà en el Registre de Centres Docents de la Comunitat Valenciana.  
Segona  
S'autoritza les direccions generals d'esta conselleria amb competències en materia de Personal, de Règim Econòmic i d'Ordenació i Centres Docents perquè, en l'àmbit de les seues competències respectives, adopten les mesures necessàries per a l'aplicació i desplegament del que disposa la present ordre.  
DISPOSICIÓ FINAL ÚNICA  
Esta orde es publicarà en el Diari Oficial de la Comunitat Valenciana i produirà efectes des de l'inici del curs escolar 2009-2010.  
D'acord amb els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, contra la present orde, que posa fi a la via administrativa, es podrà interposar,potestativament, recurs de reposició, o bé, plantejar directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició s'ha d'interposar davant del conseller de Educació en el termini d'un mes des de l'endemà de la publicació.  
b) El recurs contenciós administratiu s'ha d'interposar davant del Tribunal Superior de Justícia de la Comunitat Valenciana en el termini de dos mesos des de l'endemà de la publicació.  
València, 10 de desembre de 2009  
El conseller d'Educació,  
ALEJANDRO FONT DE MORA TURÓN